Štrajk upozorenja radnika „Gorice“ - juGmedia\nNIŠ – Zbog kašnjenja u isplati zarada i troškova prevoza, radnici JKP „Gorica“ održali su jutros jednočasovni štrajk upozorenja ispred zgrade uprave ove firme.\nZaposleni su najavili da će do uspostavljanja redovne dinamike isplate štrajkovati svakog jutra od sedam do osam časova.\nPredsednik Samostalnog sindikata „Gorice“ Nebojša Petrović ističe da radnici nisu primili platu za avgust, dok im je plata za maj, jun i jul samo delimično isplaćena.\n„Za maj, jun i jul dobili smo obračune sa prikazanim odbicima po različitim osnovama kao što su rate za kredite ili alimentacije. Međutim, firma te odbitke nije uplatila kranjim korisnicima“, rekao je Petrović.\nOn takođe kaže da su zaposleni ovog meseca ostali na nekoliko dana bez prevoza, tako da su pojedini radnici noćili u firmi, jer nisu imali novac za autobuske karte do kuće.\nPetrović kaže da zaposleni predlažu rukovodstvu firme da izlaz iz teške ekonomske situacije pronađe u dodatnim poslovima i dodatnim prihodima, jer trenutno 70 odsto prihoda „Gorica“ ostvaruje od usluga koje pruža gradu.\n„Mogli bi, između ostalog, da uspostavimo saradnju sa niškim zatvorom. Zatvorenici bi mogli da rade mnoge poslove u „Gorici“, jer sada firma nema dovoljno radnika za rad na terenu. Proteklih godina su umesto proizvodnih radnika, upošljavani administrativci“, objasnio je Petrović.\nKako je istakao Petrović, bez obzira na štrajk radnici „JKP Medijana“ će sve pogrebne usluge obavljati kao i do sad, a Nišlije neće videti ni razliku u održavanju javnog zelenila i saobraćajnica.\nDirektor JKP „Gorica“ Igor Jovanić potvrdio je da plate zaposlenih kasne desetak dana, i objasnio je da je do kašnjenja došlo jer grad ne izmiruje na vreme svoje obaveze prema ovom preduzeću.


Novih 950 porotivpožarnih aparata u stembenim zgradama na području Novog Grada\n23-01-2018 13:19:03 by Press\nOpćina Novi Grad Sarajevo, putem Službe civilne zaštite nastavila je realizaciju projekta podizanja i jačanja protivpožarne zaštite na svom području.\nU okviru tog projekta izvršena je nabavka još 950 aparata za početno gašenje požara S-6 za zgrade kolektivnog stanovanja. Protivpožarni aparati uručeni su upraviteljima i etažnim vlasnicima stambenih zgrada sa područja Novog Grada, koji su se prijavili na javni poziv za dodjelu aparata, a sredstva za nabavku osigurana su u budžetu za 2017. godinu.\nFahrudin Kazazić, pomoćnik načelnika za civilnu zaštitu Općine Novi Grad Sarajevo ističe da su ovim projektom obuhvaćene zgrade kolektivnog stanovanja veće spratnosti i starije gradnje, gdje su aparti stari i dotrajali, kao i zgrade u kojima je nedostajalo aparata.\nKupljeni su u saradnji sa upraviteljima stambenih zgarada i zamijenit će stare i dotrajale aparate, čime će se unaprijediti sistem protivpožarne zaštite u objektima kolektivnog stanovanja. Na ovaj način stvaraju se uslovi da se može intervenirati u slučaju izbijanja požara.\nUz novih 950 aparata u proteklom periodu nabavljeno je više od 1.900 protivpožarnih aparata, tako da je u stambenim zgradama u kojima je nedostajalo ovakvih aparata na području Novog Grada isporučeno blizu 3.000 aparata za početno gašenje požara.\nSlužba civilne zaštite Općine Novi Grad će u skladu sa finansijskim mogućnostima i u narednom periodu raditi na podizanju zaštite od požara na veći nivo, a u okviru redovnih aktivnosti vršit će i provjere na adresama gdje su aparati postavljeni.\nSredstva za nabavku aparata za početno gašenje požara obezbijeđena su i u budžetu Općine Novi Grad za 2018. godinu.


Fudbalski savez BiH raspisao tender za adaptaciju nove zgrade - M-Kvadrat\nFudbalski savez BiH raspisao tender za adaptaciju nove zgrade\nNogometni/Fudbalski savez BiH raspisao je tender/konkursa izvođenje radova I faze rekonstrukcije, sanacije i adaptacije nove poslovne zgrade NS/FS BiH, odnosno bivše zgrade Geodetskog zavoda BiH.\nPonude se mogu dostaviti na protokol NS/FS BiH u ulici Ferhadija 30, Sarajevo, najkasnije do 12.00 sati 17.11.2016.godine. Sve ponude koje pristignu nakon tog vremena (neposredno ili poštom) neće biti razmatrane i biće vraćene ponuđaču neotvorene.\nPodsjećamo, ovaj objekat koji je pripadao Geodetskom zavodu BiH, nalazi u sarajevskoj opštini Novi Grad u Bulevaru Meše Selimovića, a kupljen je putem sudske prodaje na javnoj licitaciji za 6 mil KM a njegova površine je 5.900 m2.\nU novoj zgradi Saveza planiran je moderni kongresni centar sa tri sale za potrebe kongresa, konferencija, seminara, zatim, restoran sa kuhinjom, muzej, odnosno trofejna sala, kao i fan šop i ostali sadržaji nephodni za rad Saveza. Kancelarijski prostor će biti usklađen sa organizacionom strukturom Generalnog sekretarijata.\nPrethodni članakGrizelj u Mostaru predstavio nove tehnologije u tretmanu mulja\nNaredni članakBAJSIK: PREDSTAVLJAMO NAJNOVIJU TEHNOLOGIJU KONVEKTORA NOBO TOP


Feb 10, 2020 fišing\nPoslednji kvartal u godini je plodan period za sajber kriminalce koji vrebaju korisnike koji traže dobre ponude pred praznike. Black Friday, Cyber Monday i predbožićnu kupovinu prati rast ne samo u prodaji, već i u zlonamernim aktivnostima. Istraživači kompanije Kaspersky su u poslednjem kvartalu 2019. godine otkrili rast od 9,5% kada je u pitanju finansijski fišing, pri čemu su i spam i prevare sve učestaliji i raznovrsniji.\nKako se sezona praznika završila, analiza pejzaža pretnji omogućava bolje razumevanje promena u prevarantskim aktivnostima tokom tog perioda. U 2019. godini je udeo finansijskog fišinga nastavio da raste, nadmašivši više od polovine (52,61%) svih pokušaja fišinga u četvrtom kvartalu.\nDinamika finansijskog fišinga u 2019. godini\nFišing je i dalje efikasan način da se privuku korisnici i predaju sajber kriminalcima svoje lične podatke i kredencijale kreditnih kartica. Popularni brendovi se najčešće koriste kao mamci. Jedan od primera koji je kompanija Kaspersky otkrila bila je lažna Amazon stranica koja je korisnicima nudila božićne promocije kako bi kriminalci mogli da im ukradu kredencijale Amazon Prime naloga.\nTakve prevare su često efikasne. Analiza fišing aktivnosti koje koriste imena brendova kao što su eBay i Alibaba kao mamac pokazala je značajan rast neposredno pre velikih praznika. Samo nekoliko dana pre rasprodaje za Black Friday, broj korisnika koji su pokušali da pristupe eBay fišing stranicama porastao je četvorostruko, dosegavši preko 8000 pokušaja dnevno. Ovi visoki nivoi poseta zadržani su do sredine decembra, sa dodatnim vrhuncem nedelju dana pre katoličkog Božića. Sličan obrazac primećen je i u fišing verzijama veb-sajta Alibaba.\nSpam i-mejlovi su takođe doživeli blagi rast u prazničnoj sezoni, ali značajnu diverzifikaciju kada su u pitanju teme. Kriminalne šeme su varirale od obećanja božićnih donacija, do prevare sa pokušajima krađe kriptovaluta ili zlonamernih i-mejlova poslatih organizacijama kao lažne hitne božićne porudžbine.\nOvakve prevare i spam mejlovi nisu karakteristični samo za božićnu sezonu. Korisnici u jugoistočnoj Aziji takođe su dobili tipične „poklon ponude“, ali za vreme Lunarne nove godine.\n„Praznična sezona je vreme za impulsivne kupovine i hitre odluke. Pritisak da se dobiju dobre ponude ili kupe pokloni može značiti da je korisnicima pažnja ometena, pa je sajber kriminalcima lakše da ih iskoriste. Posebno se iskorišćava želja za pronalaženjem neverovatnog poklona po fantastičnoj ceni, naročito u ovo doba godine. Kriminalci tu nadu iskorištavaju tokom cele godine, a kraj godine je za njih posebno plodan period. Naravno, to ne znači da treba da se uzdržavamo od praznične kupovine – samo moramo da obratimo dodatnu pažnju kada plaćamo kreditnim karticama. Moguće je da će se pretplata ili odloženo plaćanje poklona prijateljima ili porodici pokazati lažnim, jer kriminalci često ne koriste ukradene podatke odmah“, rekla je Tatjana Sidorina (Tatyana Sidorina), istraživač bezbednosti u kompaniji Kaspersky.\nKako biste bili bezbedni od spama i fišinga, pratite ove jednostavne savete:\n· Ako dobijete link za sjajnu ponudu putem mejla, proverite ugrađeni hyperlink – ponekad se može razlikovati od onog prikazanog. Ako se razlikuje, uđite na stranicu sa ponudom direktno preko legitimnog veb-sajta.\n· Kupujte samo preko zvaničnih prodavnica i obratite pažnju na veb adrese ako ste preusmereni sa drugih stranica. Ako se razlikuju od stranica zvaničnih prodavnica, pokušajte da proverite ponudu na koju ste preusmereni tako što ćete je pronaći na zvaničnom veb-sajtu.\n· Koristite bezbednosna rešenja sa tehnologijama zasnovanim na ponašanju i tehnologijama protiv fišinga, poput Kaspersky Security Cloud ili Kaspersky Total Security, koji će vas obavestiti ukoliko pokušate da posetite fišing veb-sajt.\n· Nikada ne koristite istu šifru za više različitih veb-sajtova, jer ako jedna bude ukradena, svi vaši nalozi će biti ugroženi. Kako biste stvorili snažne šifre otporne na hakovanje koje ne morate da pamtite, koristite rešenje poput Kaspersky Password Manager


NortonLifeLock kupio Avast za 8.6 milijardi dolara | PC Press\nNortonLifeLock kupio Avast za 8.6 milijardi dolara\n12. avgust 2021. 13. avgust 2021. Branislav Bubanja\nNortonLifeLock je potvrdio kupovinu Avast-a, češke antivirus kompanije, za iznos od 8.6 milijardi dolara. Spajanjem ove dve kompanije dobiće se baza od više od pola milijarde korisnika ova dva antivirusna rešenja.\nVicent Pilette, CEO NortonLifeLock-a naveo je da ovo spajanje predstavlja veliki korak napred u obezbeđivanju sajber sigurnosti korisnika. On smatra da je ovim potezom stvoren preduslov za kreiranje novog industrijskog lidera u poslovanju koje se tiče sajber bezbednosti korisnika. To potkrepljuje činjenicom da se radi o dva veoma prepoznatljiva brenda u svetu sajber bezbednosti, koje su poznate po inovacijama i kvalitetnim tehnologijama za zaštitu korisnika.\nBez obzira što je već godinama ustoličen trend rasta sajber pretnji, penetracija sajber bezbednosne prevencije je još uvek na niskom nivou. Ondrej Vlček, CEO Avast-a smatra da će spajanje njegove komapnije sa NortonLifeLock-om dovesti do bržeg postizanja cilja – obezbeđivanja holističkog zaštitnog rešenja za korisnike širom sveta. Saradnja će Avast-u omogućiti da više novca uloži u inovacije, da se proširi i na regione u kojima nije bio prisutan, kao i da dobije pristup ogromnoj količini podataka za analizu.\nU novoj kompaniji Vincent Pilette će ostati CEO, dok će Ondrej Vlček najverovatnije postati predsednik i član borda direktora. Pavel Baudiš, suosnivač Avast-a verovatno će dobiti poziciju nezavisnog direktora. Za sada se ne zna da li će postojeći brendovi nastaviti da postoje kao i do sada ili će možda doći i do njihovog rebrendiranja.\nTagovi: akvizicija, antivirus kompanije, Avast, kupovina, NortonLifelock\n← Novo poglavlje inovacija mobilnih telefona: Galaxy Z Fold3 5G i Galaxy Z Flip3 5G\nPUBG je postao PUBG: Battlegrounds →


Naslovnica NAJNOVIJE Svijet Prazne učionice Gaze zbog štrajka nastavnika\nPalestina – Nastavnici štrajkuju zbog manjka sredstava, a UNRWA poziva donatore da dostave obećani novac za školovanje izbjeglica.\nHiljade uposlenika UN-ove Agencije za pomoć palestinskim izbjeglicama (UNRWA) koji rade u obrazovanju izašle su na ulice grada Gaze prvog dana školske godine, u štrajku za koji kažu da je rezultat smanjenja i nestanka sredstava koje osiguravaju Ujedinjeni narodi.\nRadnici, koje su u ponedjeljak podržali pristalice njihovog rada, navode kako protestiraju protiv odluke koju je UNRWA donio prošlog mjeseca da prestane sa plaćanjem nastavnika tokom školskih praznika zbog finansijskih problema koje agencija ima.\nProtest je i protiv odluke UNRWA-e da se poveća broj učenika u svim učionicama na 50 po nastavniku za što demonstranti kažu da će naštetiti kvaliteti nastavnog rada i učenja, te ostaviti mnoge nastavnike i učitelje bez posla.\nSami Mshasha, glasnogovornik UNRWA-e u Jerusalemu, kaže kako su zahtjevi demonstranata već ispunjeni, te da je agencija poslala pisma za 30.000 uposlenika u nedjelju, otkazavši prijedlog o neplaćanju tokom praznika.\nDodao je kako je mogućnost povećanja učenika na 50 po razredu razmatrana zbog finansijskih problema, ali da je odlučeno da taj broj neće premašivati 41.\nPotrebno 100 miliona dolara\nUprkos finansijskim problemima, u ponedjeljak je otvoreno svojih 245 škola u Gazi kako je planirano, no mnoge učionice su ostale prazne zbog protesta.\nAgencija UN-a je početkom augusta objavila da ima dovoljno sredstava za rad do kraja mjeseca kada školska godina počinje na Palestinskim teritorijama i u Jordanu.\nDošlo je do nagovještaja da će neki uposlenici ostati bez posla na godinu zbog manjka donacija međunarodnih agencija.\nNova finansijska pomoć omogućila je UNRWA-i da zaledi te planove, no uposlenici zahtijevaju da oni budu odbačeni u potpunosti.\nAgencija UNRWA, koja je sa operacijama počela 1950. godine, daje pomoć i zaštitu za pet miliona registriranih palestinskih izbjeglica u Gazi pod opsadom, okupiranoj Zapadnoj obali i Jordanu, kao i u Libanu i Siriji.\nIz agencije su naveli kako im treba 100 miliona američkih dolara za početak školske godine 2015-2016. u gotovo 700 škola koje vodi UN za pola miliona učenika širom Bliskog istoka.\nViše od jedne milijarde dolara su mnoge vlade krajem 2014. obećale dati, no UNRWA poziva donatore, od kojih mnogi nisu još uvijek ispunili rečeno, da djeluju odmah.\nGeneralni sekretar UN-a Ban Ki-moon pozvao je sve donatore da hitno osiguraju adekvatno i održivo finansiranje vitalnih usluga na terenu što je prije moguće.\nAgencija UNRWA također navodi kako nema dovoljno sredstava da održava svoje službe u promociji javnog zdravlja, uključujući programe vakciniranja djece, primarne zdravstvene zaštite, provođenja zdravstvenih sanitarnih mjera i još nekih hitnih programa do kraja 2015. godine.


Evropske integracije Srbije: Poražavajući rezultati u komunikaciji i političkim kriterijumima - European Western Balkans\nAutor EWB 17. 03. 2021. 18. 03. 2021.\nOnline debata "EU integracije – između reči i dela" u organizaciji fondacije Fridrih Ebert u Beogradu i Evropskog pokreta u Srbiji; Foto: Evropski pokret u Srbiji\nBEOGRAD – Panelisti na debati Evropskog pokreta u Srbiji “EU integracije – između reči i dela” Vladimir Međak i Srđan Majstorović, saglasili su se da Srbija ima ozbiljnih problema kada je reč o komunikaciji njenog opredeljenja za članstvo u EU, u ispunjavanju političkih kriterijuma za članstvo i brzini sprovođenja određenih reformi.\nNa debatu se iz Brisela uključio i stalni izvestilac Evropskog parlamenta za Srbiju Vladimir Bilčik koji je ocenio danas da bi Srbija reči posvećenosti članstvu u Evropskoj uniji (EU) trebalo da pretvori u opipljiva dela.\nVladimir Međak, potpredsednik Evropskog pokreta u Srbiji i urednik “Analize politike proširenja Evropske unije i dosadašnjeg napretka Republike Srbije u procesu pristupnih pregovora u periodu 2014-2020”, citirao je nalaze Biroa za društvena istraživanja, prema kojima se o EU u proseku govori 3,2 minuta mesečno po televiziji.\n“Kod nas, kad analizirate medije pre kovida, vi jasno možete videti da Evropska unija nije tema. Na pet televizija sa nacionalnim frekvencija, plus N1, uglavnom se govori neutralno ili pozitivno o EU. Međutim, zbirno se veoma malo govorilo o ovoj zajednici. S druge strane, najveći deo naslova u štampanim medijima je protiv Evropske unije. Kod nas o EU veoma često govori negativno, a što je najgore, to sponzoriše država Srbija”, navodi Međak.\nOn je dodao da se stvari koje suštinski nisu negativne tako prikazuju, a prećutkuju se pozitivne stvari, npr. utrostručivanje izvoza Srbije u EU od potpisivanje Sporazuma o stabilizaciji i pridruživanju 2008.\nS druge strane, Srđan Majstorović, predsednik upravnog odbora u Centaru za evropsku politiku, naveo je da javnost u Srbiji ne zna zašto je naš cilj članstvo u EU.\n“Ono što je zabrinjavajuće jeste što negativan narativ dobija svoj bumerang efekat u javnom mnjenju i jača evroskepticizam, posebno među mladima. Suština ovog procesa jeste da napravimo pristojnu i uređenu sredinu, gde ćemo svi biti jednaki pred zakonom. Od nas ne traži ništa do da se držimo slova zakona”, poručuje on.\nMajstorović je takođe istakao da je ova “igra” sa narativima o EU duplo rizična za Srbiju, jer u njoj javno mnjenje još uvek nije stabilno naklonjeno članstvu u EU, kao na primer u Mađarskoj i Poljskoj, koje imaju sličnih problema sa autoritarizmom vlasti.\nOn je rekao da se trenutno autokratske države u EU suočavaju sa rizikom da izgube privilegije. EU se nalazi na raskrsnici po ovom pitanju, a Srbija je isto tako blizu nje, i ako ne uhvati taj voz, još jednom će se naći na pogrešnoj strani istorije, rekao je Majsotorović.\nSagovornici su istakli da je pozitivno što je Evropski parlament stavio komunikaciju o EU na istaknuto mesto u rezoluciji o Srbiji i da stvari treba početi nazivati pravim imenom.\nGovoreći o kriterijumima za članstvo u EU, Međak je istakao podatak da je Srbija imala istu ukupnu ocenu 2020. kao i 2015. u političkim kriterijumima – demokratiji i vladavini prava, i to 2,2 od 5. Najviše se napredovalo u ekonomskim reformama, ali i tu su rezultati skromni jer se sa ocene 3 došlo na ocenu 3,25 u istom periodu.\nMeđak je izjavio da Srbija nije ostvarila napredak u 27 od 33 pregovaračka poglavlja, iako vodi pregovore već duži vremenski period.\n“Mi pričamo o periodu od sedam godina. Srbija uopšte nije značajno napredovala, izuzev na polju ekonomije”, navodi on.\nMeđak se osvrnuo i na tempo rada Srbije u ovoj oblasti.\n“Nama treba dve godine da napravimo pregovaračku poziciju, i to za poglavlja koja nemaju merila za otvaranje. Za poglavlja 23 i 24 ispunili smo prelazna merila za devet meseci, a onda od 11 poglavlja u 8 nismo ispunili sva prelazna merila. To pokazuje koliki je stepen posvećenosti”, rekao je on.\nS druge strane, Majstorović ističe da Srbiji preti urušavanje sistema institucija.\n“On je već sada veoma urušen. Mi ne znamo gde su granice podele vlasti u Srbiji. Mi nemamo jasnu predstavu šta su nadležnosti izvršnih vlasti. Ovakvo stanje na duži rok je prosto neodrživo i šalje veoma negativnu sliku svim onima koji su zainteresovani da Srbija brže napreduje ka EU. Kad imate pretnje i napade iz Skupštine, to šalje veoma lošu poruku. Ja nisam optimista kad je u pitanju dinamika nastavka pregovora tokom ove godine”, ocenio je Majstorović.\nCentar za evropske politikeEvropski pokret u SrbijiSrđan MajstorivićVladimir Međak\nFabrici: Obezbediti ambijent za nesmetanu realizaciju slobode medija\nHoće li Srbija i Hrvatska uvek biti “nezgodni susedi”?\nU ponedeljak predstavljanje godišnjeg izveštaja “Stanje demokratije u Srbiji 2020”\nEWB 26. 09. 2020. 26. 09. 2020.


Pešić pravi "drim tim" - Sportska centrala\nPešić pravi „drim tim“\n4 jula 2019. 20:40\nDva zvučna pojačanja već su stigla u Barselonu. Kori Higins se sa titulom Evrolige preselio iz CSKA u Kataloniju, a Brendon Dejvis je napustio Žalgiris i pojačao ekipu Svetislava Pešića, ali se prave bombe tek očekuju.\nPrva bi trebalo da bude Nikola Mirotić, a druga još zvučnija, Pau Gasol. Španski reprezentativac se oporavlja od povrede članka i čeka ponude iz NBA lige, ali bi moglo da se dogodi da se posle 18 godina vrati u špansku košarku.\nKako prenosi Sportando, u Barseloni za sada potajno planiraju da upute ponudu Gasolu, koji je upravo iz katalonskog kluba 2001. godine otišao u Ameriku i započeo NBA karijeru tokom koje je osvojio dva šampionska prstena sa Lejkersima.


Upozorenje: Sve češća zloupotreba psihoaktivnih lekova kod starijih pacijenata - Penzin\nPočetna Magazin Godine Upozorenje: Sve češća zloupotreba psihoaktivnih lekova kod starijih pacijenata\nStudija koja je u julu 2015. godine objavljena u časopisu Američkog gerijatrijskog društva (Journal of the American Geriatrics Society: Mental Health Care Delivered to Younger and Older Adults by Office-Based Physicians Nationally) takođe je utvrdila da stariji imaju daleko manje šansi da u okviru zdravstvene zaštite dođu do psihijatra ili da prime psihoterapiju.\nŠta su najveći problemi ovakvog stanja? Kao prvo, psihoaktivni lekove obično predstavljaju veći rizik za starije nego za mlađe pacijente, a terapije koje ne uključuju lekove, od pshiterapije do meditacije, mogu biti jednako evikasne kao ovi lekovi za neke mentalne poremećaje kod starijih osoba, i to bez ikakvih rizika po zdravlje.\n– Istraživanje ukazuje da lekari, ali i osiguranja koja pokrivaju troškove lečenja, treba da naprave novu procenu ovakve prakse upotrebe ovih lekova među starijima – kaže autor studije, gerontolog Donovan Maust, docent na Univerzitetu u Mičigenu.\nNjegov tim koristio je podatke obuhvaćene od 2007. do 2010. godine u istraživanju američkog zavoda za statistiku, i u njima uporedio koji je odnos prepisivanja psihoaktivnih lekova kod starijih (65 godina i više) i kod mlađih (od 18 do 65 godina).\nOni su analizirali preko 100.000 lekarskih intervencija, uzimajući u obzir da mlađih ima znatno više, istraživači su utvrdili da se starijim pacijentima češće prepisuju lekovi za anksioznost, depresiju i druge probleme vezane za mentalno zdravlje.\nOvakav dokaz je naročito značajan u svetlu povećanja brojnosti starije populacije, te je kontrola upotrebe lekova i pronalaženje alternativnih efikasnih tretmana i procedura za njihovu primenu od velike važnosti.\nPreviše lekova – i to, pogrešne vrste lekova…\nPsihoaktivni lekovi, po mišljenju Američkog gerijatrijskog društva, predstavljaju direktan i indirektan rizik po starije pacijente.\n– Verovatno najviše zabrinutosti treba da bude usmereno na grupu lekova anksiolitika (anxiolytic), to jest na lekove koji su namenjeni tretmanu anksioznosti, kao što su “Ativan” i “Xanax”. Dokazi ukazuju na to da ovi lekovi povećavaju rizik od padova kod starijih osoba, što može dovesti do čitavog niza drugih problema: od preloma do hospitalizacije, od operacije do povećanog rizika smrtnosti – kaže Maust.\nPored toga, ovi lekovi mogu da udvostruče rizik saobraćajnih nezgoda, a neka poslednja istraživanja pokazuju da je moguć i povećan rizik od razvoja demencije ukoliko se ovi lekovi uzimaju tokom dužeg vremenskog perioda.\nAntidepresivi, koji su nešto bezbedniji od anksiolitika, mogu povećati krvni pritisak, a oni koji se zasnivaju na serotoninu mogu povećati rizk od krvarenja (iako sasvim malo). Međutim, ako stariji pored ovih lekova uzimaju i lekove koji regulišu zgrušnjavanje krvi, to već može biti ozbiljniji problem.\nVeliki problem je naročito to što je reč o pacijentima koji često već uzimaju nekoliko vrsta lekova, možda i 10 do 12 vrsta, tako da i u slučajevima kada psihoaktivni lek sam po sebi nije naročito rizičan, on postaje samo još jedan u nizu drugih. To otvara mogućnost zabune, otežava kontrolu i praćenje unosa lekova, a ovde zaista nije reč o lekovima kod kojih “tu i tamo poneka greška” tek tako prolazi bez posledica.\nU praksi, osobe koje pate od demencije, pate i od poremećaja kao što su depresija ili anksioznost, i onda nastaje situacija u kojoj takva osoba dobija u ruke potencijalno opasne lekove čiji su efekti često “nategnuti”, to jest – rezultati su minimalni. Postavlja se i pitanje: da li je ispitan uticaj ovakvih lekova čiji je cilj delovanja mozak, na mozak pacijenata koji je već napadnut demencijom?\nO mladim i starijim pacijentima\nDeo istraživanja kojim je utvrđeno da stariji češće dobijaju psihoaktivne lekove od mlađih moguće da otkriva zapravo “tihu” reakciju zdravstvenog sistema na ranije trendove:\n– Poslednjih decenija, zdravstveni sistemi bili su pod pritiskom da možda stariji pacijenti ne dobijaju dovoljno pažnje, terapija, uključujući tu i mentalne poremećaje. Kao rezultat, učinjeni su napori da lekari prepoznaju depresiju i anksioznost kod starijih pacijenata tokom pregleda. Tako je u opštu praksu ušao trend potpomognut i strukom i osiguravajućim kućama, da se više pažnje obraća na ove probleme starijih – pojašnjava Maust.\nI tako, nakon perioda u kom su stariji pacijenti češće zanemarivani, nastupio je trend prelaska u drugu krajnost u kojoj se simptomi anksioznosti i depresije kod stariji preterano često tretiraju lekovima.\nAntidepresivi “novije” generacije, kao što su “Zoloft” i “Prozak”, imaju manje negativnih efekata od sličnih lekova koji su korišćeni u ranijim decenijama. To je još jedan razlog “epidemije” korišćenja psihoaktivnih lekova – jer se oni danas smatraju bezbednijim nego ranije, i ljudi imaju manji otpor da ih uzimaju. Iako ovo u najvećoj meri jeste istina, lekarima bi ipak trebalo preporučivati opreznost.\nDrugi razlog u ovolikoj razlici učestalosti prepisivanja psihoaktivnih lekova starijim u odnosu na mlađe, jeste pitanje dostupnosti lekara koji prepisuju ove lekove. Naime, zbog prirode svog zdravstvenog stanja stariji pacijenti češće viđaju svoje lekare od mlađih osoba.\nI tako, oni se bliže upoznaju sa lekarima dok prate i tretiraju probleme kao što su artritis, pritisak, dijabetes, i kad se desi neki stresni događaj, kao što je smrt supružnika na primer, oni na tim “redovnim” pregledima pokazuju i znake psihičkih problema na koje lekari često reaguju prepisivanjem terapije ovim relativno bezbednim lekovima u najboljoj nameri da pomognu pacijentu.\nNiko nije kriv, ali…\nLekari bi i sami želeli da mogu da reaguju na neki drugi način, da pošalju pacijenta na terapiju ali na razgovor kod socijalnog radnika, ali ove usluge često nisu dostupne, a ni naročito popularne kod osiguranja koja traže “najefikasnija” rešenja.\n– Zaista mislim da lekari žele da pomognu pacijentima. Ali znamo da mnogo puta blaži oblici depresije i anksioznosti sami po sebi nestanu ako malo sačekamo uz pozornost da ne dođe do eskalacije stanja – kaže Maust.\nPsihoterapija može pomoći, ali nekada se dešava da su lekovi dostupni odmah, lekar započne sa terapijom, pacijent pokaže napredak, i onda se sve to jednostavno nastavi i psihoaktivni lek postaje deo svakodnevih doza starijih pacijenata.\n– Vreme je da se zapitamo da li nam je potrebna korekcija ovog trenda. Trebalo bi pooštriti prepisivanje psihoaktivnih lekova, i podržati alternative lekovima kada god je to moguće, među kojima je i pristup socijalnih službi “čekanje i posmatranje” – kaže Maust.\nI mnogi drugi se slažu sa njim. Postoji obnovljeno interesovanje za model zdravstvene zaštite zvan – kolaborativna nega (collaborative care), i to je jedan od pristupa koji dobija zamah reformama zdravstvenog sistema u SAD. U tom modelu lekari opšte prakse dobijaju podršku timova – psihijatara, sestara, socijalnog radnika, koji koordinišu brigu o pacijentu koji ispoljava simptome anksioznosti, depresije i drugih hroničnih stanja.\nOvakav stručni tim može se opredeliti za pristup “posmatraj i čekaj”, kojim se prate simptomi. Svaki od navedenih stručnjaka prati stanje iz svoje sfere rada, i pacijent ima više šansi da izbegne upotrebu lekova.\nIpak, Maust napominje da on ni na koji način ne govori o tome da neke aktivnosti mogu tek tako postati zamena lekovima, pa čak i alternativnim terapijama (hobi, umetnost, itd). On podvlači da su anksioznost, depresija i drugi slični problemi, veoma ozbiljna stanja koja moraju da se tretiraju na odgovarajuć način, te da je ovde samo reč o tome da se nađe malo bolja granica.\nAutor članka: Nell Lake, novinarka i autorka knjige “Negovatelji: Priče o polakom gubitku, hrabrosti i ljubavi iz grupe za podršku” (Nell Lake, The Caregivers: A Support Group’s Stories of Slow Loss, Courage And Love).\nIzvor: Common Health\nTags:anksioliticianksioznostantidepresividepresijadijagnostikafarmaceutikafarmaceutska industrijafarmacijafarmakomafijalekarilekovipacijentiprimarna zdravstvena zaštitapsihoaktivni lekovistaristarijiZakon o psihoaktivnim kontrolisanim supstancamazdravstvena zaštitazdravstveni sistemzdravstvo\nMilenijumci nisu očevi kakvi su se nadali da će biti


Dve decenije od početka NATO bombardovanja Srbije ⋆ P-portal\nDve decenije od početka NATO bombardovanja Srbije\nNa današnji dan pre tačno 20 godina počeli su vazdušni napadi NATO snaga na tadašnju SRJ. Procenuje se da je tokom tih 78 dana bombardovanja poginulo između 1.200 i 2.500 ljudi, dok je ukupna materijalna šteta procenjena na više desetina milijardi dolara.\nOdluka o bombardovanju tadašnje SRJ doneta je, prvi put u istoriji, bez odobrenja Saveta bezbednosti Ujedinjenih nacija, čime su zvaničnici NATO i zemlje članice prekršile međunardono pravo i Povelju UN, a naredbu je tadašnjem komandantu savezničkih snaga, američkom generalu Vesliju Klarku, izdao generalni sekretar NATO-a Havijer Solana. SRJ je napadnuta pod izgovorom da je krivac za neuspeh pregovora u Rambujeu i Parizu o budućem statusu pokrajine Kosovo i Metohija.\nNakon što je odluku o neprihvatanju stranih trupa potvrdila Skupština Srbije, koja je predložila da snage Ujedinjenih nacija nadgledaju mirovno rešenje sukoba na Kosovu, NATO je 24. marta 1999. u 19:45 h započeo vazdušne udare krstarećim raketama i avijacijom, na više područja Srbije i Crne Gore. Devetnaest zemalja Alijanse počelo je bombardovanje sa brodova u Jadranu, iz četiri vazduhoplovne baze u Italiji, podržane strateškim bombarderima koji su poleteli iz baza u zapadnoj Evropi, a kasnije i iz SAD.\nU bombardovanju je uništeno i oštećeno 25.000 stambenih objekata, onesposobljeno 470 kilometara puteva i 595 kilometara pruga. Oštećeno je 14 aerodroma, 19 bolnica, 20 domova zdravlja, 18 dečjih vrtića, 69 škola, 176 spomenika kulture i 44 mosta, dok je 38 razoreno. Simbol stradanja u bombardovanju SRJ postala je mala Milica Rakić koja je poginula 17. aprila tokom bombardovanja Batajnice. U noći 23. aprila 1999. godine u dva sata i šest minuta nakon ponoći, NATO je u napadu na zgradu RTS-a usmrtio 16 radnika. To je bio prvi slučaj da je medijska kuća proglašena za legitimni vojni cilj. Tokom bombardovanja izvršeno je 2.300 vazdušnih udara na 995 objekata širom zemlje, a 1.150 borbenih aviona lansiralo je blizu 420.000 projektila ukupne mase 22.000 tona.\nPrevPrethodniDrugo predavanje u Crkvenoj opštini zagrebačkoj\nIdućiOd izbegličke kolone do jednog od najmlađih doktora naukaNext


Mediji: SAD bi mogle da se raspadnu do 2040. godine\nPokret za prava crnaca "opsesija" u NJujorku / Foto AP\n- Kako se to može dogoditi?… Sjedinjene Američke Države će biti u procesu demografske tranzicije sa pretežno belog stanovništva na ne-belu populaciju 2040-ih. Beli Amerikanci, posebno konzervativni, neće pristati da dobrovoljno ustupe vlast većini sa drugom bojom kože. Umesto toga, pokušaće silom da održe status kvo – svoju dominantnu poziciju u društv - pretpostavlja autor.\nKako je primetio autor, u najgorem scenariju za Vašington građanski nemiri će dovesti do raspada države. To će omogućiti drugim velikim silama da popune vakuum nastao na međunarodnoj sceni padom Amerike, konstatovao je on.\n- Gubitak teritorije, kao i krah vlade mogli bi da smanje ili čak liše zemlju sposobnosti da deluje kao velika sila. Ono što ostane moglo bi da bude podređeno drugim zemljama - smatra autor.\nRanije je kolumnista Blumberga Maks Hejstings pisao da je verovatnoća raspada SAD sada znatno veća nego na početku milenijuma. Prema anketama, 52 odsto birača bivšeg predsednika Donalda Trampa bilo je za to da „republikanske“ države formiraju zasebne države. Istovremeno, 41 odsto ispitanika koji podržavaju aktuelnog lidera DŽozefa Bajdena ima sličan stav u pogledu „demokratskih“ država, naveo je novinar. S druge strane, američki generali su u članku „Vašington posta“ predvideli mogući građanski rat u Americi posle predsedničkih izbora 2024. godine.\nAmerika SAD građanski rat DŽordž Mejson Mark Kac


Dan Zlica u Cineplexx bioskopima - Portal Iz Prve Ruke\nDogađaj „Dan Zlica“ će se održati ovog četvrtka, 27. maja od 19 sati kada Diznijeva junakinja, modna ikona koju su ljudi voleli da mrze, dolazi na veliko platno Cineplexx bioskopa u Srbiji.\nU srcu Londona, sredinom 70-tih godina, jedna devojka pokušava da se probije u svetu dizajna, a u srcu Cineplexx bioskopa, ovog četvrtka 27. maja otkrićemo koliko daleko je spremna da ode da ostvari svoj cilj i to na događaju Dan Zlica @Cineplexx.\nPozivnica važi za sve koje se osećaju kao zlice i kao dobrice, jer cilj nam je otkrijemo ko je ona, ali i ko smo mi. Svi koji pogledaju film ,,Zlica“ u četvrtak, biće bogatiji za 1.000 bonus bodova na svojim Cineplexx bonus karticama.\n. Ulaznice su u prodaji na blagajnama bioskopa i putem aplikacije CineplexxRS.\nPovezane temeCineplexxDan zlicaZlica\n„Mala škola bontona/Kako se sluša koncert“ u subotu na Kolarcu\nU prodaji ulaznice za film „Toma“ u Cineplexx bioskopima\n„Mali šef“ se vratio u Cineplexx bioskope


Skot Morison je rekao da je odluka doneta zbog borbe Australije da ponovo otvori diplomatske kanale sa Kinom za razgovor o navodnim kršenjima ljudskih prava u krajnjem zapadnom regionu Sinkjanga\nAustralija će se pridružiti Sjedinjenim Američkim Državama u diplomatskom bojkotu Zimskih olimpijskih igara u Pekingu, rekao je premijer te države Skot Morison.\nSjedinjene Američke Države su saopštile da će američki vladini zvaničnici bojkotovati Olimpijske igre u Pekingu u februaru zbog navodnog kršenja ljudskih prava, samo nekoliko nedelja nakon pregovora usmerenih na ublažavanje napetih odnosa između dve najveće svetske ekonomije.\nSkot Morison je rekao da je odluka doneta zbog borbe Australije da ponovo otvori diplomatske kanale sa Kinom za razgovor o navodnim kršenjima ljudskih prava u krajnjem zapadnom regionu Sinkjanga i potezima Pekinga protiv australijskog uvoza.\nNajavljujući planove, Morison je rekao da Peking nije odgovorio na nekoliko pitanja koja je pokrenula Kanbera, uključujući optužbe za zloupotrebu ljudskih prava.\n„Zato nije iznenađujuće što zvaničnici australijske vlade neće ići u Kinu na Igre“, rekao je Morison novinarima u Sidneju.\nPortparol kineske ambasade u Kanberi, glavnom gradu Australije, rekao je da su neki australijski političari angažovani na političkom stavu.\n„Krivica za trenutni problem odnosa Kine i Australije leži isključivo na strani Australije“, dodao je portparol u onlajn izjavi.\nOlimpijski komitet Australije saopštio je da bojkot neće uticati na pripreme sportista za Igre, dodajući da su „diplomatske opcije“ stvar vlada.\nDrugi saveznici SAD su se sporo obavezali da se pridruže bojkotu.\nBritanija razmatra da odobri ograničeno prisustvo zvaničnika na Igrama u kineskoj prestonici, a ostaje mogućnost potpune zabrane ministarskog i diplomatskog predstavljanja na Zimskim igrama.\nJapan razmatra da ne pošalje članove kabineta na događaj nakon što su Sjedinjene Države objavile svoj diplomatski bojkot, objavio je dnevni list Sankej Šimbun, pozivajući se na neimenovane izvore iz vlade.\nIzvor Rojters/RTS, 08. decembar 2021.\nPreporučujemoAustralijabojkotZimske olimpijske igreKinaPekingSADSkot Morison


Violina - Blic Online\n"ČUVAR PUTINOVOG BOGATSTVA" Najbolji prijatelj ruskog lidera vodi dvostruki život, a ono na šta daje milione mnogima BODE OČI\nSergej Roldugin, blizak prijatelj ruskog predsednika Vladimira Putina, dao je redak intervju za ruske medije i objasnio je kako je i zašto kupio Stradivarijevu violinu za "tričavih" 20 miliona dolara.\nU Osnovnom sudu u Bečeju danas bi trebalo da počne suđenje P. J. (43) iz Stare Pazove i N.S. (51) iz Temerina povodom optužbi da su prošle godine ukrali skupocenu violinu iz 1800. godine, muzičkom umetniku Lajku Feliksu.\nKoliko puta se dogodilo da vam, dok kupujete papriku za ajvar ili bilo šta drugo pazarite na pijaci, neko zasvira violinu "na uvce"? Mirijevci kažu da je to čest prizor, tako je bilo i ovoga jutra, a jedna porodica je uz zvuke klasične muzike - i zaplesala.\nNa večerašnjem (20) koncertu Hangdžou filharmonije u Sava centru, solista na violini biće kineski muzičar Ning Feng (36). Iako skoro dvadeset godina osvaja međunarodna takmičenja i pohvale za svoje izvedbe, njegova karijera umalo se završila i pre nego što je počela. O ovome, svom nastupu u Beogradu, dobrim i lošim stranama muzike i sličnosti između klasike i kuvanja pričao je ekskluzivno za "Blic".\nDačić je sinoć zapevao NA GRČKOM, a njegov kolega je imao i SPECIJALNU ŽELJU\nMinistar spoljnih poslova Ivica Dačić priredio je sinoć večeru u čast grčkog kolege Nikosa Kocijasa. Kako to obično biva kada je srpski šef diplomatije u pitanju, za dobrodošlicu je otpevao i nešto na maternjem jeziku gosta. Kocijas je imao i jednu specijalnu muzičku želju...\nMOCART ZA SIJA Predsednik Austrije u Kinu vodi i DEVOJČICU MAESTRA\nPredsednik Austrije Aleksander van der Belen na put u Kinu ne vodi samo ministre i oko 200 privrednika, već i sedmogodišnju devojčicu, koja će za čelnike kineske države svirati na originalnoj violini na kojoj je svirao mladi Mocart.


Tači: Specijalni sud je istorijska nepravda prema Kosovu i OVK\nBeta 25. decembra 2017. 23:30\nPredsednik Kosova Hašim Tači je večeras ocenio da je formiranje Specijalnog suda za pretpostavljene zločine bivših visokih oficira Oslobodilačke vojske Kosova (OVK) „istorijska nepravda prema Kosovu i OVK“.\n„Realno ono što sam mislio 2015. mislim i danas. Specijalni sud je istorijska nepravda prema Kosovu i OVK“, rekao je kosovski predsednik u interviju za TV Klan Kosova.\n„Nema suda koji može da ozledi niti da uvredi moj rat za slobodu i nezavisnost zemlje. To je bila medjunarodna prinuda i drugo obećanje medjunarodne zajednice da će Kosovo ići ka što bržem formiranju Vojske Kosova, ka liberalizaciji viza, učlanjenja u UNESCO, INTERPOL i predaji zahteva za učlanjenje u Savet Evrope“, kazao je Tači. Medjutim, Tači je istakao da ta obećanja nisu ispunjena.\n„Treba kazniti one koji su izvršili ratne zločine ne jedan narod, organizaciju ili jedan rat“, ocenio je Tači i upitao ako se radi o pitanju pojedinaca, zašto tako nije govorio bilo kada su u pitanju Hrvatska i Bosna i Hercegovina.\n„Uloga predsednika je da poštuje Ustav“ i dodao da je njega odluka skupštine obavezujuća.\n„Ni oni koji su potpisali, niti oni koji to nisu uradili, tu inicijativu niko ne treba etiketirati“, istako je on i dodao da je incijativa 43 poslanika o Specijalnom sudu „malo pogrešno protumačena“.\n„Inicijativa poslanika pre nekoliko dana nije tražila stavljanje van snage, već je ponudila jednu alternative, nije minirala proces“, kazao je Tači.\nIspričao je i da je tokom susreta sa ambasadorima zapadnoevropskih zemalja i SAD rekao da on ne može da obuzda volju poslanika, pošto su vlasti prema Ustavu podeljene.


'Smanjite mi platu, nepristojna je!'\nIzvor: Mondo, 30.Jul.2017, 12:40\n"Smanjite mi platu, nepristojna je!"\nNepristojno je da zaštitnik građana ima platu koju trenutno ima, smatra novoizabrani ombudsman Zoran Pašalić.\nOn navodi da će, između ostalog, izmenama Zakona o zaštitniku građana, koje su neophodne, predložiti da se ona "izjednači na logičan nivo".\n"Malo je nepristojno da zaštitnik građana ima platu koju ima, kada je prosečna plata u Srbiji 400 evra", kaže za Tanjug Pašalić.\nI dok javnosti "pada u oči" plata zaštitnika >> Pročitaj celu vest na sajtu Mondo << i njegovih zamenika, Pašalić ističe da svi drugi u toj instituciji imaju niže plate, koeficijent, nego što imaju ostali po zakonu o državnim službenicima i nameštenicima.\n"Moj predlog će biti da se fundamentalno napravi rez u svemu tome i da se izjednači i stavi na jedan logačan nivo", rekao je Pašalić.\nKOLIKA JE PLATA OMBUDSMANA?\nSaša Janković je, dok je bio na funkciji zaštitnika građana izjavio da mu je plata 340.000 dinara, dok su iz SNS-a, kada su tražili smanjenje plate ombudsmana saopštili da njegova primanja iznose oko 400.000 dinara.\nNa pitanje da li će poslušati poziv funkcionera Srpske napredne stranke da raspusti ceo kabinet i napravi diskontinuitet sa dosadašnjim radom Zaštitnika građana, Pašalić kaže da se svačiji rad, kao i njegov, treba preispitati, a onda da se preduzmu koraci.\n"Prvo da razbijem iluziju ili dam pravu informaciju - zaštitnik građana nema kabinet već je to jedan broj ljudi koji radi sa njim i gde se svačiji rad, kao naravno i moj, treba preispitati, a onda se preduzimaju koraci", objašnjava Pašalić i dodaje da će preispitati i preduzeti korake jer mu je to posao.\nOmbudsman ističe i da je teško navesti i nabrojati sve probleme sa kojima se građani suočavaju jer pred tu instituciju dolaze problemi iz svih segmenta života.\nPrimam 340.000 dinara i ništa više\n"Mislim da postoje neke oblasti kojima bi trebalo više posvetiti pažnju poput radnog odnosa, položaja osoba sa invaliditetom i lica koje imaju određenih zdravstvenih problema...", rekao je Pašalić.\nOcenjuje i da su ljudska prava u Srbiji u procesu u kome se stalno poboljšavaju i napreduju te da na tome treba raditi.\n"Moj i posao cele ove institucije je da u narednom periodu idemo korak po korak ali napred", rekao je Pašalić.\nNišta od smanjenja plate Ombudsmanu\nNajavljuje i da će za par dana na sajtu ombudsmana biti objavljeno kada će lično primati građane i dodaje da to nije baš bila praksa ranije.\nBlic: Pašalić: Samnjiti platu, ali i pronaći novu zgradu za ombudsmana\nN1 televizija: Pašalić: Nepristojno visoka plata zaštitnika građana\nRadio 021: Pašalić: Nepristojno da zaštitnik građana ima toliku platu\nDan pre: 29.Jul.2017\nDan posle: 31.Jul.2017


Podrška inkluzivnom obrazovanju u Zemunu\nSa ciljem podrške inkluzivnom obrazovanju logoped dr Violeta Nestorov održala je predavanje učiteljima, nastavnicima i stručnim saradnicima Osnovne škole „Sonja Marinković“. Predavanje se odnosilo na prilagođavanje pristupa i metoda rada sa decom sa disleksijom, disgrafijom, diskalkulijom i drugim oblicima disharmoničnog razvoja koja često ostaju neprepoznata u sistemu obrazovanja i zbog toga ostvaruju loš uspeh u školi ili im je učenje u potpunosti onemogućeno.\nSaradnja sa ovom školom se odvija u okviru projekta „Pobedimo tišinu zajedno“ koji je edukativni projekat usmeren na unapređivanje inkluzivne prakse i nastave u školama, na sticanje znanja putem saradnje formalnog i neformalnog obrazovanja i na obogaćivanje sadržaja slobodnog vremena učenika. Projekat sprovodi nevladina organizacija „Pomoć porodici“ uz podršku Gradskog sekretarijata za obrazovanje i dečju zaštitu.\nPomoć porodici ostvaruje delatnost obrazovanja i izdavačku delatnost, a naši stručnjaci realizuju različite oblike edukacija i ekspertskog savetovanja. Jedna od edukacija je i akreditovani program Disharmoničan razvoj kod dece i teškoće u učenju - Akreditovan seminar Zahvaljujemo se na saradnji Olgi Brdar, pedagogu ove škole i direktorki Jasmini Filipović.


VUČIĆ PADA ISPOD 50% PODRŠKE? Nebojša Stefanović će Oformiti Svoj Poslanički Klub!\nKada opozicija izađe na izbore kao 2016 godine, Vučić je osvoijio 48.25% glasova, što se sa nevažećim listićima i onima koji nisu prešli cenzus pretoči u preko 50% poslanika, ipak iako to deluje puno, ukoliko ga napusti Dačić koji je već imao drastičan pad rejtinga zbog podrške Vučiću, a Stefanović otcepisvoju frakciju, Vučić izvesno ostaje bez fotelje.\nScenario o kojem se spekulise glasi – ukoliko Stefanović bude degradiran ili, čak, isključen iz stranke, moguće je da će formirati novu političku opciju.\nTakav proces podrazumevao bi najpre izdvajanje, odnosno formiranje poslaničkog kluba u sadašnjem sazivu Narodne skupštine i Gradske skupštine u Beogradu.\nNebojša Stefanović, ministar odbrane i visoki funkcioner Srpske napredne stranke, ubrzo će po svemu sudeći biti „sklonjen“ sa pozicije predsednika beogradskog odbora naprednjaka, ali je neizvesno da li će se na tome okončati proces njegovog „postepenog razvlašćivanja“.\nPrema nezvaničnim saznanjima Demostata iz više izvora bliskih stožernoj stranci aktuelne vlasti, svi mesni, opštinski i gradski odbori SNS-a dobili su naređenje sa najvišeg vrha partije da se izjasne o radu funkcionera, uključujući Stefanovića.\nKako precizira jedan od naših sagovornika, rok za takvo izjašnjavanje je „kraj naredne sedmice, a zapisnici sa održanih sednica na tu temu moraju da budu dostavljeni Izvršnom odboru stranke“.\nDa je Nebojša Stefanović izgubio „titulu“ jednog od najpouzdanijih saradnika lidera SNS i predsednika Srbije Aleksandra Vučića govorilo se u poličkim krugovima mesecima unazad, o čemu je Demostat i pisao u više navrata.\nTe glasine dostigle su vrhunac kada je obelodanjena „afera prisluškivanja predsednika“, te u javnost „isplivali“ snimci monstruoznih aktivnosti kriminalnog klana Veljka Belivuka. Mada Vučić nije javno osudio Stefanovića, nije se potrudio ni da ga odbrani od optužbi da ništa nije učinio da spreči takve aktivnosti dok je bio ministar policije.\nNa kraju, Vladimir Đukanović, član Predsedništva i Glavnog odbora SNS, pozvao je juče objavom na svom Fejsbuk nalogu na smenu Stefanovića sa mesta predsednika Gradskog odbora stranke u Beogradu.\nKao prvi scenario pominje se mogućnost da Stefanović izgubi samo navedenu poziciju u prestonici Srbije, a da voljom Vučića bude „sačuvan“ u Predsedništvu SNS i na funkciji ministra odbrane. Kako tvrdi izvor Demostata:“Nebojša Stefanović će biti ministar do narednih izbora, a posle će biti premešten na neko manje značajno mesto, i moguće je da će otići u diplomatiju“.\nUkoliko se navedena prognoza obistini, Stefanović bi krenuo stopama bivšeg predsednika Srbije i nekadašnjeg lidera SNS Tomislava Nikolića, koji je dobio „apanažu“, neki tvrde „politički kavez“, nakon što je po okončanju predsedničkog manadta postao šef Kancelarije za saradnju sa Rusijom i Kinom, ali se ne oglašava niti vuče „konce“ politike naprednjaka.\nAleksandar Šapić, predsednik Opštine Novi Beograd i lider Srpskog patriotskog saveza (SPAS), stranke koja će, potvrđeno je, biti ubrzo „utopljena“ u SNS, „viđen je“ za naslednika Nebojše Stefanovića na mestu šefa beogradskih naprednjaka.\nPrema našim nezvaničnim saznanjima, razmatra se mogućnost da Vučić Šapiću dodeli funkciju potpredsednika SNS, zaduženog za Beograd, a on će biti i kandidat za gradonačelnika. Na taj način, tvrdi se, Šapić bi se i lično osvetio Stefanoviću, „koga ne podnosi još od vremena kada je Stefanović bio na čelu MUP-a“.\nDrugi scenario o kojem se spekulise glasi – ukoliko Stefanović bude degradiran ili, čak, isključen iz stranke, moguće je da će formirati novu političku opciju. Takav proces podrazumevao bi najpre izdvajanje, odnosno formiranje poslaničkog kluba u sadašnjem sazivu Narodne skupštine i Gradske skupštine u Beogradu. Ukoliko se to obistini, na neki način bi se ponovila priča koja se odigrala u jesen 2008. – kada su Tomislav Nikolić i Aleksandar Vučić formirali poslanički klub „Napred Srbijo“, u republičkom parlamentu sa 17 bivših poslanika Srpske radikalne stranke.\nPrethodno je Nikolić, dotadašnji zamenik predsednika SRS 5. septembra 2008. podneo ostavku na navedenu funkciju, kao i na mesto šefa poslaničke grupe radikala, nakon sukoba sa liderom SRS Vojislavom Šešeljem, i napustio je tu partiju. Da bi se oformio poslanički klub u aktuelnim okolnostima, potrebno je da „broji“ najmanje pet poslanika. Ipak, smatra se da su minimalne šanse da Stefanović „stane na čelo unutarstranačke pobune“.\nU tom kontekstu, izvor Demostata objašnjava:“Kadrovi SNS bliski Stefanoviću u Beogradu i još ponegde, recimo u Nišu i Čačku već su razvlašćeni, a oni koji su ostali na unosnim pozicijama dobili su instrukcije od vrha stranke da ga se javno odriču i da traže njegovu smenu i u stranci i sa ministarskog mesta, pa je teško očekivati da bi dovoljno ljudi stalo uz njega ako bi odluči da krene u neku samostalnu priču“.\nSmatra se, takođe, da ono što Stefanoviću ide u prilog, uprkos izuzetno nelagodnom položaju, jeste činjenica da „mnogo zna o poslovima režima“, zbog čega se naširoko spekuliše da će ostati u stranci, „u pasivnom položaju“, i biti na kraju sklonjen na neko mesto poput pomenutih „diplomatskih voda“. Ipak, jedno je sigurno – teško je očekivati da će ikada više biti ponovljen onaj čvrsti javni zagrljaj Vučića i Stefanovića iz aprila 2017.\nPrethodni tekstPSIHIJATRI PROGOVORILI O VUČIĆU: Otkrivene tajne šizofrenog diktatora i bolesnika!\nSledeći tekstOVO DO SAD NISMO VIDELI: Pijani Migrant sam sebe izbo nožem! MORBIDNA SCENA U NASELJU OTOCI!\nIZOLACIJA VUČIĆA POČELA: Milomir Marić ga isprozivao, odriču ga se najbliži...\n9 maja, 2021 2


Rešenja za metalne ventilisane fasade\nKrovni, fasadni, lučno savjeni i Hi-Bond profili\nZa fasade, plafone, ograde i industriju\nNakon 30 godina postojanja i sa preko 45 godina bogatog iskustva u trgovini metalima, sa ponosom možemo istaći da je Pan Komerc jedan od pionira u profilisanju i hladnom oblikovanju bojenih aluminijumskih i pocinkovanih limova za krovove i fasade. Ono što nas motiviše su inovacije, konstantno učenje i unapređivanje, a sve u cilju apsolutnog zadovoljstva naših klijenata koji nam iznova postavljaju nove izazove. Svih ovih godina strpljivo smo gradili partnerski odnos sa svojim kupcima, dobavljačima i ostalim saradnicima, čime obezbeđujemo obostrano zadovoljstvo, zajednički uspeh i kontinuiran napredak.\nNaša misija je da u potpunosti opravdamo slogan ispod našeg imena, a to je da budemo Čarobnjaci za lim®\nStvarajmo čaroliju zajedno...\nU Pan Komercu zadovoljstvo klijenta je prioritet. Brinemo o tome da svaki naš proizvod, usluga ili poslovni proces bude u službi pozitivnog iskustva pri saradnji sa nama. Da bismo to obezbedili posvećujemo veliku pažnju materijalima, procesima, opremi, kontroli kvaliteta i post prodajnim aktivnostima.\nSvi poslovni procesu u Pan Komercu su strogo regulisani u službi ostvarenja visokog nivoa kvaliteta, brzine usluge a samim tim i zadovoljstva naših kupaca. Od ulazne kontrole kvaliteta materijala, preko kontrole parametara svakog proizvoda do precizne evdencije i pažljivog pakovanja i skladištenja, staramo se da naši kupci imaju uvid u poreklo i kvalitet proizvoda čime im pružamo sigurnost i pouzdanost.\nOd svog osnivanja Pan Komerc razvija dobre poslovne odnose sa mnogim partnerima širom zemalja regiona, Evropske Unije i Rusije. Zahvaljujući saradnji sa lokalnim distributerima razvili smo prodajnu mrežu i omogućili svojim klijentima da proizvode iz našeg asortimana pronađu u svim većim gradovima Srbije i Crne Gore.\nBilo da ste investitor ili želite da postanete naš prodjani saradnik, obratite nam se putem email-a ili telefona, i sa zadovoljstvom ćemo odgovoriti na svaki Vaš zahtev. Ukažite nam poverenje, a mi ćemo se potruditit da svojom jasnom prodajnom politikom, profesionalnim pristupom i kvalitetnim proizvodima opravdamo ukazano poverenje.\nVrtić Tesla Novi Beograd, Srbija / 2015.\nVrtić Tesla je prvi energetsko efikasan vrtić u Srbiji. Arhitektonsko rešenje predvidelo je atraktivnu i modernu fasadnu oblogu koja ne samo da ima odličan vizuelni efekat, svojom polu-transparentnom površinom maskira pristupno stepenište.\nU ovu svrhu upotrebljen je sinusni profil Pan-S27 sa perforacijom Ø5 mm. Elementi se ne preklapaju čime se postiže homogen izgled i raspored perforacije što je zahtevalo poseban sistem dorade elemenata savijanjem i specifičan sistem instalacije.\nIntegrated Microelecrtonics - IMI\nLIDL maloprodajni objekti\nSan Marco, Cafe - Požarevac\nMax Mara, TC Ušće - Novi Beograd\nSa tradicijom dugom preko 50 godina ove čelične krovne ploče sa posipom od mlevenog kamena isporučuju se sa Novog Zelanda do krovova širom sveta. Sa pet upečatljivih profila i velikim izborom boja, estetski dopadljiv i postojan, asortiman krovnih pokrivki Gerard® može zadovoljiti sve Vaše dizajnerske zahteve i štititi Vašu imovinu od prirodnih nepogoda dugi niz godina.\nTrenutno jedini krovni pokrivač sa garancijom od 50 godina možete kupiti ekskluzivno u Pan Komercu.\nKao jedna od vodećih svetskih kompanija za proizvodnju čelika Liberty Steel Group je izgrađen poštujući principe održivosti, liderstva i visokog kvaliteta proizvoda. Dugogodišnja saradnja i zajednički uspeh su dokaz da smo u Pan Komercu prepoznali partnera koji deli našu viziju: zajedno menjamo budućnost.\nUkoliko ste u potrazi za pouzdanim partnerom, partnerom kome je na prvom mestu kvalitet i konstantno poboljšanje u ispunjavanju zahteva klijenata, onda izaberite Pan Komerc.\nMenadžer za ključne kupce - ArcelorMittal, Makedonija\nTokom godina su dokazali da su veoma pouzdan i proveren partner. Pan Komerc uvek pruža više i ide iznad sopstvenih granica kako bi na pravi način zadovoljili potrebe svojih klijenata.\nGeneralni menadžer za tršište Evrope, Fletcher Building - Roof tile group\nKompanija Pan Komerc nas već duži niz godina snabdeva sa profilisanim limovima u kontinuirano visokom kvalitetu. Lakoća saradnje u kombinaciji sa visokom tačnošću predstavljaju izvanredne karakteristike kompanije. Samo nastavite!\nMenadžer nabavke - Walter-Patz (Knauf-interfer guppe), Seigen Germany\nPan Komerc® svoje proizvode plasira na tržišta više evropskih zemalja, putem svojih zvaničnih partnera.


TV Most - Vučić uputio telegram saučešća SAD, Kubi i karipskim zemljama\nVučić uputio telegram saučešća SAD, Kubi i karipskim zemljama\nPovodom prirodne katastrofe koja je pogodila deo SAD i Karipsko područje, predsednik Srbije Aleksandar Vučić uputio je pisma saučešća predsedniku i potpredsedniku Sjedinjenih Američkih Država Donaldu Trampu i Majku Pensu, kao i predsedniku Državnog saveta i Saveta ministara Kube Raulu Kastru i rukovodstvima ostalih karipskih zemalja.\nU telegramu saučešća predsedniku SAD, Aleksandar Vučić navodi da je u Srbiji sa tugom primljena vest o nastradalima i pričinjenoj materijalnoj šteti nakon uragana "Harvi" i "Irma".\n"Srbija je hiljadama kilometara udaljena od Sjedinjenih Američkih Država, ali smo i ovde sa strahom pratili kako se uragan "Harvi", a potom i uragan "Irma", približavaju američkom tlu i kako je nemilosrdna sila prirode. S tugom smo primili vest o nastradalima i pričinjenoj velikoj materijalnoj šteti", navodi u telegramu saučešća predsednik Srbije.\nDodaje da je Srbija spremna da pomogne u okviru svojih mogućnosti.\nStanovnicima pogođenih područja, u ovim teškim trenucima, upućujem reči ohrabrenja i podršku da se izbore sa posledicama prirodne katastrofe, navedeno je u telegramu.\n"Osim toga, želim da vam kažem da je Srbija, iako mala zemlja, spremna da pomogne u okviru svojih mogućnosti. Ne zaboravljamo da smo i mi, kada je pre tri godine Srbija bila pogođena katastrofalnim poplavama, dobili značajnu pomoć od prijatelja iz Amerike", navodi u telegramu predsednik Srbije.\nIstiče da je Srbija opredeljena da doprinese miru, stabilnosti i napretku.\n"U očekivanju našeg susreta u Njujorku prilikom zasedanja Generalne skupštine Ujedinjenih nacija, želim još jednom da naglasim da je Srbija snažno opredeljena da doprinese miru, stabilnosti i napretku, što ostaje prioritet naše politike", istaknuto u telegramu, saopštila je Pres-služba predsednika Republike.


Dodik: Ne mogu da verujem! - Alo.rs\nSrpski član i predsedavajući Predsedništva BiH Milorad Dodik i izjavio je danas u Istočnom Sarajevu da ne može da veruje zbog čega se u BiH podigla tolika galama u vezi mirnog razdruživanja BiH, posebno pitanjem - zašto mirnim.\nO imenima će, kaže, govoriti kada to pitanje bude zvanično na dnevnom redu.\n"Ljudi koji razgovaraju sa nama postavljaju razna pitanja. Ne mogu da verujem da se digla tolika galama o mirnom razdruživnju i postavljanje pitanja: A, zašto mirno", rekao je Dodik na vanrednoj konfereniji za novinare.\nOni pričaju stalno o nekoj normaloj državi, rekao je Dodik i u tom kontekstu pomenuo ploču na Gradskoj većnici na kojoj se Srbi "karakterišu kao zločinci i agresori", a čije uklanjanje je tražio gradonačelnik Istočnog Sarajeva, što on podržava.\n"Ne može se graditi BiH s takvim tablama. Kakva je to poruka meni, da se osećam agresorom? Zašo ću ja onda dolaziti u Sarajevo, da gledam tu tablu? Da se to smatra normalnim. Da li treba da gledam ulicu koja se zove po Zelenim beretkama", upitao je Dodik.\nUpitao je i da li neko misli da Srbi "Zelene beretke" doživljavaju kao Bošnjaci.\nSlaže se da kod Srba postoje određeni problemi vezani za doživljaj Bošnjaka o nekim pitanjima, ali Bošnjaci moraju, istakao je, da pokažu više interesa za druge...\nNe mogu, ukazao je, da Bošnjaci o svemu odlučuju kao što su odlučivali o Željku Komšiću.\nBiH je, istakao je, najbolje opisana u delima Ive Andrića, a da li je treba vratiti kao takvu svakako ne gubi na aktuelnosti.\n"Treba napraviti tri države sa međunarodnim garancijama, demilitarizovane i sa zabranom ratovanja.... Mi nismo okupljeni ni oko sportskih reprezentacija. Zato je najbolje da se mirno razdružimo", naveo je Dodik.\n"Možemo da budemo državna zajednice, ali to podrazumeva jačanje i srpske i hrvatske i bošnjačke zajedice, da skupa budemo svi bolji... A, sve ovo samo vuče na dole", naveo je Dodik.\nbih Milorad Dodik region